Vakok és Gyengénlátók Közép-Magyarországi Regionális Egyesülete

Teaházba megyünk
2023-12-08 15:00 - 17:00 (Europe/Budapest) | Teaház a Vörös Oroszlánhoz
A tél közeledtével mindenkinek jól eshet egy finom, forró tea. Gyertek velünk Teaházba, ahol sokféle különlegességet meg lehet kóstolni.

Látogatás a Gödöllői Karácsonyházba
2023-12-09 10:00 - 15:00 | 2100. Gödöllő, Szabadság út 2.
A XIII. kerületi Lámpás klub tagjai ellátogatnak a Gödöllői Karácsonyházba

Kispest-Pestszentlőrinc közös programja
2023-12-11 14:00 - 16:00
Ellátogatunk a Retro Budapest Élményközpontba, tárlatvezetéssel.

Karácsonyi klubnap Kőbányán
2023-12-11 15:00 - 17:00 | Kőrösi Csoma Sándor Kőbányai Kulturális Központ (1105. Budapest, Szent László tér 7-14)
A résztvevők családias légkörben készülnek a karácsonyra, saját maguk által készített süteményekkel kedveskedve egymásnak.

Látogatás a Nemzeti Múzeumba tárlatvezetéssel
2023-12-13 15:00 - 16:30 | 1088. Budapest, Múzeum KRT. 14-16.
A résztvevők megismerkedhetnek a XIX. Századi arisztokrata családok karácsonyi szokásaival.

Karácsonyi klubnap Erzsébetvárosban
2023-12-14 14:00 - 16:00 | 1077. Budapest, Nagydiófa utca 34. (KlauDió Civil Központ)
A résztvevők meghitt, karácsonyváró klubnapot ülnek meg.

Élet teljes biztonságban
2023-12-15 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Klubunk vendége, Csider Zoltán, a LifeMax Egyesület munkatársa bemutatja az Egyesület segélyhívó szolgáltatását, valamint a hozzá tartozó mobilkészüléket.

Adventi vásár a XVI. kerületi Lámpásokkal
2023-12-16 10:00 - 12:00 | Napraforgó Család- és Gyermekjóléti Központ 1163 Budapest, Cziráki utca 22. I. emelet klubterem
Készüljünk együtt a karácsonyra – látogass el velünk a Sashalmi piac immár hagyománnyá vált karácsonyi vásárára! Lássuk, mivel készültek az árusok, és milyenre sikerült aznap a forralt bor; merüljünk el kicsit a közelgő ünnep hangulatában!
A részvétel ingyenes, de regisztrációköteles. Jelentkezéseiteket – amennyiben velünk szeretnétek jönni – várjuk elérhetőségeinken! Vakvezető kutya természetesen hozható. Kísérőt viszont csak igen korlátozott mértékben tudunk biztosítani, ezirányú igényeiteket mielőbb jelezzétek!
Programunk további részletei Facebook-eseményünkben olvashatóak (a link Facebook-profil megléte nélkül is megtekinthető):
https://fb.me/e/1Ai6U6o8S
Várunk szeretettel!

Audionarrált színházi előadás megtekintése
2023-12-16 15:00 - 17:00 | Thália Színház Télikert, Nagymező utca 22-24., Budapest, 1065
Az előadás címe: A koponya (fekete komédia), hossza 90 perc szünet nélkül Audionarrátor: Baksa-Szerecz Zsófi. Az előnarráció a helyszínen.
A programon való részvétel ingyenes, jegyek korlátozott számban kaphatók a jelentkezés sorrendjében.

Karácsonyi klub
2023-12-18 15:00 - 16:30 | Napraforgó Család- és Gyermekjóléti Központ 1163 Budapest, Cziráki utca 22. I. emelet klubterem
Szeretettel hívunk karácsonyi klubunkra, mely a szokott helyen és időben kerül megrendezésre. Légy vendégünk egy forró teára, karácsonyi sütire; készüljünk együtt a téli évszak legnagyobb ünnepére! Klubunkon kihirdetjük a novemberi Halloween-jelmezverseny eredményét is.
Az esemény Facebook-linkje:
https://fb.me/e/7WO7prvve
Várunk szeretettel!

„Maga lesz a férjem!” – színház az újpesti Lámpás-klubbal
2023-12-19 19:00 - 22:00 | Karinthy Színház (1115 Bp. Bartók Béla út 130.)

Karácsonyi Online Klub
2023-12-20 14:00 - 14:30 | Online: http://www.facebook.com/KozossegLampasaiKispest
Beszélünk az Adventről és a Karácsonyról, valamint december egyéb, jeles napjairól.

2. kerület decemberi online lámpás klub
2023-12-21 16:00 - 16:30 | https://www.facebook.com/KozossegLampasaiMasodikKerulet
Vidám ünnepek, akár egyedül is!

Hegyvidék decemberi online alkalom
2023-12-21 16:00 - 16:30 | https://www.facebook.com/KozossegLampasaiHegyvidek

Klubnap
2024-01-05 16:00 - 18:00 | FMK Budapest Haller u. 27. 1093
Első klubnapunkon megbeszéljük az eljövendő év programjait, eseményeit, tagjaink beszámolnak hogyan teltek az ünnepek.

Miklósa Erika és MÁV Szimfonikus zenekara újévi koncert
2024-01-05 19:00 - 21:00 | MÜPA
Újévi koncerten Miklósa Erika és a MÁV szimfonikus zenekara lép fel.

Rákosmente januári klubeseménye
2024-01-08 14:00 - 16:30 | Rákoshegyi Közösségi Ház Kép u.7-9
Visszatekintő klub

Évindító klubnap, programtervezéssel
2024-01-08 15:00 - 17:00 | Kőrösi Csoma Sándor Kőbányai Kulturális Központ (1105. Budapest, Szent László tér 7-14)
A jelenlévők elmesélhetik, miként teltek nekik az ünnepek és átbeszéljük milyen programokat tervezünk a 2024-es évre.

Havi Klub
2024-01-10 15:00 - 16:00 | Újpesti Ifjúsági Ház 1042 Budapest István út 17-19
Aroma és illat randevú.
Kedves Tagjaink, Kísérők, Érdeklődők!
Ez év első klub óráin, próbára tehetjük a szaglásunkat.
Valamint, az előadók segítségével megismerkedhetünk
az esszenciális illóolajok változatos világával. Kedves
meghívott vendégeink Nagy Laura, Dóra András, és Láziné Mosonyi Ágnes nem csak az illatokról tartanak bemutatót, de azt is megtudhatjuk tőlük, hogy mire is jók ezek az illat esszenciák.
Várunk mindenkit szeretettel. Bárki látogathatja klub foglalkozásainkat, és részt vehet programjainkon. Szívesen fogadjuk az önkéntes segítőket is!
Várjuk minden kedves tagunkat, családtagjaikat és kísérőiket!

Évindító klubnap Pesterzsébeten
2024-01-11 14:00 - 16:00 | Csili Művelődési Központ “B” épület 2. terem (1201 Budapest Baross utca 55.)
Szeretettel hívok mindenkit az idei első klubnapunkra, melyen kötetlen beszélgetés keretében megvitatjuk a 2024-es év leendő eseményeit, programjait.
Várok Mindenkit szeretettel!

Hírességek bűvöletében: tárlatvezetés Madame Tussauds panoptikumában
2024-01-13 11:00 - 13:30 | Madame Tussauds Budapest (Budapest, Dorottya u. 6, 1051)
Mindig is arról álmodtál, hogy saját szemeddel lásd történelmünk nagyjait: Kossuthot, Petőfit, Szent István királyt? Teáznál Sissivel és II. Erzsébettel, eszmét cserélnél Ferenc pápával? Rúgnád a bőrt Puskás Öcsivel? Vagy inkább belevetnéd magad Budapest éjszakai életébe George Clooney-val vagy Marilyn Monroe-val, hogy Rihanna és Freddie Mercury mellett ropd a színpadon?
Gyere velünk Madame Tussauds múzeumába, ahol megszólalásig élethű viaszszobrok hozzák közel a régmúlt és napjaink hírességeit!
A kiállítást, melynek költsége 5000 Ft/ 2 fő (látássérült és kísérője), tárlatvezetéssel nézhetjük meg – ezért kérlek, időben érkezz! A program időtartama előreláthatóan 150 perc.
Az előtérben lehetőség van a kabátok és a kisebb csomagok elzárására; nagyobb csomagokat azonban nem tudnak elhelyezni, így kérlek, ilyet most ne hozz magaddal!
Amennyiben vakvezető kutyád van, természetesen ő is veled jöhet a kiállítótérbe.
Ha szeretnél csatlakozni hozzánk, 2021.01.12. 18:00-ig jelentkezz a lenti elérhetőségek valamelyikén! Kísérőt ez alkalommal sajnos nem áll módunkban biztosítani.
A VGYKE tagjai mellett természetesen nagy szeretettel várunk bárkit: látássérülteket bármely korosztályban, más fogyatékkal élőket, jól látó társaikat, ismerőseiket, lelkes önkénteseket is!
A helyszín megközelíthetősége: 105, 210-es buszok (Hild tér); M2, M3 metróvonalak (Deák Ferenc tér); M1 kis-földalatti (Vörösmarty tér)
Találkozó: 9:40-9:50 Örs vezér tere M2 bejárat (kürtöskalácsosnál); illetve 10:15 Deák téri aluljáró (Princess pékség előtt)
Programunk további részletei Facebook-eseményünkben olvashatóak (a link Facebook-profil megléte nélkül is megtekinthető):
https://fb.me/e/goA4VfIgh
Várunk szeretettel!

Látogatás a Madame Tussauds viaszmúzeumba
2024-01-13 11:00 - 15:00 | 1051. Budapest, Dorottya u. 6.
A XIII. kerületi Lámpás klub tagjai ellátogatnak a Madame Tussauds viaszmúzeumba

Mozizás a Cinema City Westendben
2024-01-13 11:15 - 13:30 | Cinema City Westend (1069 Budapest Váci út 1-3.)
Szeretettel hívok Mindenkit idei első klubprogramunk gyanánt a Cinema City Westendbe, ahol a Semmelweis című filmdráma kerül vetítésre.
A program önköltséges, a jegyek ára MVGYOSZ igazolvánnyal 2.400 Ft/fő, teljes árú jegy 2.900 Ft/fő.
Az előadás időpontja: 2024. január 13. 11:15
Helyszíne: Cinema City Westend (1069 Budapest Váci út 1-3.)
Találkozás a program előtt egy órával, 10:15-kor a 4-6-os villamos Nyugati megállóban.
Jelentkezési határidő: 2024. január 12. 12:00

Időszámítás és egyéb érdekességek - évnyitó klub
2024-01-15 15:00 - 16:30 | Napraforgó Család- és Gyermekjóléti Központ 1163 Budapest, Cziráki utca 22. I. emelet klubterem
Kedves Tagunk, kedves Kísérő!
Szeretettel várunk titeket évnyitó klubunkra, melynek témája – az új év jegyében – az időszámítás és a különféle naptárrend-szerek. Valóban 2024-et írunk – és ha igen, biztos, hogy január elsejétől? Miért tartunk a péntek 13-tól?
Látogass el hozzánk, hogy némi tea és egyebek mellett felelevenítsük a 2023-as év legjobb pillanatait is; illetve hasonló élményekkel kecsegtető terveket szőjünk az idei évre!
A VGYKE tagjai mellett természetesen nagy szeretettel várunk bárkit: látássérülteket bármely korosztályban, más fogyatékkal élőket, jól látó társaikat, ismerőseiket, lelkes önkénteseket is!
Kérjük, amennyiben ismersz olyat, aki szívesen segítené önkéntesként klubjaink és programjaink lebonyolítását (főképp kísérésben), ajánlj neki minket!
Az esemény Facebook-linkje:
https://fb.me/e/68VY6RvaY

Évindító klub
2024-01-17 14:00 - 14:30 | Online: http://www.facebook.com/KozossegLampasaiKispest
Új év, új lehetőségek, januári jeles napok. Január 4-e a Braille-írás világnapja Louis Braille (1809-1852) születésnapja. Ennek kapcsán online felhívjuk Nemes-Nagy Tündét, a Vakok és Gyengénlátók Szabolcs-Szatmár-Bereg megyei Egyesületének elnökét, aki munkatársaival különösen fontosnak tartja a Braille-kultúra ápolását.

Program
2024-01-18 14:00 - 14:30 | Mosonyi utca 5.
Látogatás a rendőr múzeumban

Évindító klubnap Erzsébetvárosban
2024-01-18 14:00 - 16:00 | 1077. Budapest, Nagydiófa utca 34. (KlauDió Civil Központ)
A résztvevők együtt tervezik a 2024-es év programjait és klubtémáit.

Nemzeti ikonjaink: az Országház és a Szent Korona
2024-01-19 10:00 - 12:00 | Országház (1056 Bp., Kossuth Lajos tér 1-3.)
A Duna bal partján álló Országház nemcsak a főváros, de az egész ország egyik legismertebb jelképe is; Európa második, és a világ harmadik legnagyobb parlamenti épülete. Itt székel az Országgyűlés, illetve az Országgyűlési Könyvtár is. Mivel kétkamarás országgyűlés számára készült, az épület teljesen szimmetrikus. Padlóját vastag szőnyegek borítják, falait, csarnokait gazdag díszítések, csodálatos szobrok ékesítik.
Ma az alsóházi üléstermet használják parlamenti ülések alkalmával, így a felsőházi turisták számára is látogatható. Ezt nézzük majd meg; illetve terveink szerint sorra kerítjük a társalgókat is – illetve nem maradhat ki a díszlépcsőház, és a kupolacsarnok sem, ahol a 2000 óta itt őrzött Magyar Szent Koronát is megtekinthetjük.
Légy része egy izgalmas sétának, ahol rengeteg látni- és hallanivaló vár! Tarts velünk!
Találkozó: Újpest-központ aluljáró, 8:45-8:55 (még változhat, ugyanis az aznapi útvonaltervező még nem elérhető!)
A csoport maximális létszáma 30 fő, melyet a jelentkezések sorrendjében fogunk feltölteni. A múzeumba való belépés a csoportnak ingyenes; vakvezető kutya természetesen hozható. Személyi igazolvány nélkül az őrség a belépést nem engedélyezi!
A programra előzetes bejelentkezés szükséges legkésőbb 2023. december 11. 12:00-ig! Kísérőt sajnos csak igen korlátozott mértékben tudunk biztosítani, ezirányú igényeiteket mindenképp jelezzétek, vagy gondoskodjatok saját segítőről. Megértéseteket köszönjük!
A program további részletei – esetleges változások, felszabaduló helyek, stb. – Facebook-eseményünkben olvashatóak, mely Facebook-fiók megléte nélkül is megtekinthető:
https://fb.me/e/49bLVXT0I

Évindító klub Békásmegyeren
2024-01-19 10:00 - 12:00 | Békásmegyeri Közösségi Ház (1039 Budapest Csobánka tér 5.) I. emeleti kisterem
Törzstagunk, Papp Györgyné Anikó ad elő saját verseiből és novelláiból, majd évkezdő beszélgetést tartunk a tagokkal, amelynek során javaslatokat tehetnek arra, milyen programokat szeretnének közösen megvalósítani.

Angyalföldi Lámpás Klub 2024. évi tervei
2024-01-22 15:00 - 17:00 | 1134. Budapest, Tüzér u. 56-58.
A XIII. kerületi Lámpás klub tagjai ötletelnek a 2024-es év programjairól, klubjairól
